स्पाइडर-मैन: इनटू द स्पाइडर-वर्स (फ़िल्म एल्बम)
मार्वल कॉमिक्स के चरित्र स्पाइडर-मैन के माइल्स मोरालिस अवतार पर आधारित, और सोनी पिक्चर्स एनिमेशन द्वारा निर्मित २०१८ की अमेरिकी एनिमेटेड सुपरहीरो फ़िल्म के लिए दो एल्बमें जारी की गयी थी - एक साउंडट्रैक तथा एक स्कोर एल्बम - दोनों में डैनियल पेम्बर्टन द्वारा रचित मूल गीत हैं। स्पाइडर-मैन: इनटू द स्पाइडर-वर्स (साउंडट्रैक फ्रॉम & इंस्पायर्ड बाई द मोशन पिक्चर) नामक फ़िल्म की साउंडट्रैक एल्बम १४ दिसंबर २०१८ को रिपब्लिक रिकॉर्ड्स द्वारा जारी की गयी थी; उसी दिन फिल्म भी रिलीज हुई थी। इसके तीन दिन बाद स्पाइडर-मैन: इनटू द स्पाइडर-वर्स (ओरिजिनल स्कोर) शीर्षक से एक अलग एल्बम, सोनी क्लासिकल रिकॉर्ड्स द्वारा जारी की गयी थी।
स्पाइडर-मैन: इनटू द स्पाइडर-वर्स (साउंडट्रैक फ्रॉम & इंस्पायर्ड बाई द मोशन पिक्चर) नामक फिल्म की साउंडट्रैक एल्बम में कई कलाकारों ने काम किया है, जिनमें पोस्ट मलोन, स्वे ली, निकी मिनाज, एनुएल एए, जूस राइट, लिल वेन, टीवाई डॉलर साइन, थॉटमोस, स्की मास्क द स्लम्प गॉड और एक्सटेंटेशियन (मरणोपरांत) शामिल हैं। साउंडट्रैक से पहले दो एकल गीत "सनफ्लवर" और "व्हट्स अप डेंजर" भी जारी किये गए थे। एल्बम को १४ दिसंबर २०१८ को रिपब्लिक रिकॉर्ड्स द्वारा जारी किया गया था। साउंडट्रैक का एक डीलक्स संस्करण भी जारी किया गया था, जिसमें बोनस ट्रैक के रूप में "सनफ्लावर" के रीमिक्स संस्करणों को, और "स्केयर्ड ऑफ द डार्क" गीत को शामिल किया गया था।
नवंबर में, निकी मिनाज ने खुलासा किया कि उन्होंने फिल्म के लिए एक गीत लिखा है। बाद में यह पता चला कि इस गीत का शीर्षक "फैमिलिया" है और इसमें अनूएल एए और बंटू हैं। साउंडट्रैक को यह दर्शाने के लिए तैयार किया गया था कि मोरालिस जैसे किशोर क्या सुनेंगे।
पिचफॉर्क और आईट्यून्स से अनुकूलित।
टिप्पणियाँ
अक्टूबर में, पोस्ट मलोन ने द टुनाइट शो स्टारिंग जिमी फॉलन पर खुलासा किया कि उन्होंने फिल्म के लिए "सनफ्लावर" नामक एक गीत लिखा था, जिसे बिलबोर्ड ने "फंकी, ड्रीमली बैलाड" के रूप में वर्णित किया। गीत, जो स्वे ली द्वारा सह-निर्मित है, १८ अक्टूबर २०१८ को रिलीज़ किया गया था।
ब्लैकवे और ब्लैक कैवियार द्वारा निर्मित एक दूसरा एकल, जिसका शीर्षक "व्हट्स अप डेंजर" है, १ नवंबर २०१८ को जारी किया गया था। ब्लैकवे ने कहा कि "इस परियोजना का हिस्सा बनने के अवसर के साथ प्रस्तुत किया जाना संभवत: सबसे अच्छी बात है जो [उसके] साथ कभी हुई है", जबकि ब्लैक कैवियार ने दावा किया कि "जब नयी फ़िल्म स्पाइडर-मैन: इनटू द स्पाइडर-वर्स के लिए एक गीत लिखने का अवसर मिला, तो [उनके] १० वर्षीय स्वयं आश्चर्यचकित हो गए थे।
अपरॉक्स के ऐरन विलियम्स ने कहा कि साउंडट्रैक शीर्षक चरित्र के जातीय समूह का सकारात्मक रूप से प्रतिनिधित्व करने की आवश्यकता को समझता है, और टिप्पणी की कि यह "इस विचार को ऐसे संभालता है, जैसे फिल्म का शीर्षक चरित्र अपने नाम की विरासत को", और इसे "हर समय के सर्वश्रेष्ठ हिप-हॉप उन्मुख फिल्म साउंडट्रैक में से एक" कहा। उन्होंने "मेमोरीज" को "मिली जुली जीवंत संस्कृति की आवाज़" कहा, और महसूस किया कि ऐसा ही कुछ "फैमिलिया" में भी मौजूद था, जिसे उन्होंने "एक रेगेटन ट्रैक" कहा, जो माइल्स को निश्चित रूप से सड़क के किनारे, अपनी प्यूर्टो रिकान मां, रियो के साथ सुनने में मजा आएगा"। उन्होंने यह भी कहा कि "सबसे प्रभावशाली बात यह है कि संकलन कैसे एक अलग काम की तरह अपनी निरतंरता बनाए रखता है"।
स्पाइडर-मैन: इन द स्पाइडर-वर्स साउंडट्रैक ने यूएस बिलबोर्ड २०० पर ५२,००० एल्बम-समतुल्य इकाइयों की बिक्री के साथ नंबर पांच पर शुरुआत की, जिसमें १४,००० शुद्ध-एल्बम बिक्रियाँ शामिल थी। १७ जनवरी २०१९ को समाप्त होने वाले सप्ताह में, साउंडट्रैक नंबर दो पर आ गया - इसका अब तक का सबसे उच्चतम अंक - मुख्य रूप से इसके प्रमुख एकल "[सनफ्लवर (पोस्ट मलोन तथा स्वे ली गीत)|सनफ्लवर]]" के कारण, जो यूएस बिलबोर्ड हॉट १०० पर नंबर एक था।